***Ο άνθρωπος που έτρεχε πολύ*** είναι ελληνική κωμική ταινία, του 1973, σε παραγωγή Ντίνου Κατσουρίδη και σε σκηνοθεσία - σενάριο Θανάση Βέγγου και Γιώργου Λαζαρίδη, αντιστοίχως. Στην ταινία πρωταγωνιστούν οι Θανάσης Βέγγος, Κατερίνα Γιουλάκη, Τάκη Μηλιάδη και η Ευαγγελία Σαμιωτάκη.

Στην ταινία ο Θανάσης Βέγγος, υποδύεται ένα πλασιέ ρολογιών που τρέχει όλη μέρα για να τα προλάβει όλα, καθώς έχει τέσσερα στόματα να θρέψει. Επίσης Ο Θανάσης Ζεβεδαίος (ο ρόλος που υποδύεται ο Βέγγος) έχει κι έναν αδελφό, τον Χαρίλαο, ο οποίος μετά τον ξαφνικό θάνατό του, αφήνει αρκετά ορφανά πίσω του, τα οποία καλείται να θρέψει κι αυτά ο Θανάσης. Τέλος, πλην όλων αυτών, κι ίδιος προσπαθεί να παντρευτεί την κοπέλα που αγαπά.

Πλοκή
-----

Η ταινία ξεκινά με ένα αλλόκοτο όνειρο του Θανάση Ζεβεδαίου, που βλέπει την εκτέλεσή του από εκτελεστικό απόσπασμα, συνειδητοποιώντας ότι δεν είναι ακριβείς στην ώρα που υποτίθεται ότι θα τον εκτελούσαν, κατόπιν ξυπνάει υπό τον ήχο πολλών ξυπνητηριών. Κατόπιν αντιλαμβάνεται ότι επρόκειτο για όνειρο και κάνει την πρωινή του γυμναστική. Αργότερα ετοιμάζει πρωινό για όλα τα μέλη της οικογένειας, τα οποία είναι πέντε πλην του Θανάση: η αδελφή του με τα παιδιά της και ο παππούς. Μετά από αυτό, η ταινία δείχνει το πώς βγάζει ο Θανάσης το ψωμί του. Είναι ένας πλασιέ ρολογιών και δη, δυσκολεύεται ιδιαίτερα να πουλήσει το εμπόρευμα. Η μέρα του Θανάση κλείνει με το να συναντήσει την αγαπημένη του και κατόπιν αυτού να πάει να επισκεφτεί το σπίτι του αδελφού του Χαρίλαου, ο οποίος δεν εργάζεται ποτέ, με τον καημένο τον Θανάση να τρέχει και για αυτούς, κάθε πρώτη του μηνός, για τα έξοδα του μήνα. Το σπίτι του αδελφού του είναι ένα αχούρι. Ο Χαρίλαος είναι *επαγγελματίας* τεμπέλης και δεν κάνει τίποτε όλη τη μέρα εκτός από το να αμπελοφιλοσοφεί. Έχει 7 παιδιά και μία γυναίκα. Αργότερα η ταινία μεταφέρεται στο ταβερνάκι που συναντιούνται ο Θανάσης με την αγαπημένη του, η οποία τον πιέζει για τον γάμο, καθώς τα χρόνια περνάνε.

Την επόμενη μέρα ο αδελφός του Θανάση, Χαρίλαος, πεθαίνει. Έτσι μαζεύονται στο σπίτι του Θανάση οικογενειακά για να κλάψουν τον νεκρό, τα ορφανά, η χήρα, και λοιποί συγγενείς. Όταν, αργότερα, φτάνει η ώρα για τα ορφανά, και ποιος επρόκειτο να τα τακτοποιήσει, τότε όλοι οι συγγενείς ρίχνουν την ευθύνη στον Θανάση, υποστηρίζοντας ότι είναι υποχρέωσή του, να φροντίσει τα ορφανά, κι αυτοί θα τον βοηθούν. Ο Θανάσης πείθεται. Αργότερα ανακαινίζει το σπίτι του για να χωρέσουν τα 7 ορφανά και η χήρα. Όμως, τα παράπονα από την αδελφή του όλο πάνε και χειροτερεύουν καθώς η κατάσταση στο σπίτι είναι ανυπόφορη πλέον, αφού συζούν 14 άτομα. Και ο Θανάσης συνεχίζει να τρέχει για όλους.

Ωστόσο η πίεση από την αγαπημένη του συνεχίζεται. Παράλληλα οι συγγενείς που είχαν υποσχεθεί να συνδράμουν τον Θανάση για τα ορφανά, πλέον αρνούνται. Τα πράγμα γίνονται δύσκολα, καθώς ο Θανάσης δεν μπορεί να τα βγάλει πέρα. Η ταινία τελειώνει με ένα απροσδόκητο φινάλε: ο Θανάσης πια δεν έχει άγχος, δεν δείχνει να έχει σκοτούρες, κι έτσι αρχίζει να υιοθετεί τις πρακτικές του αδελφού του Χαρίλαου: *«Άνθρωπε, γεννιέσαι, ζεις, πεθαίνεις, πες μου, τι καταλαβαίνεις;»*

Ηθοποιοί
--------

|  |  |  |  |  |
| --- | --- | --- | --- | --- |
| Οικία Θανάση Ζεβεδαίου* Θανάσης Βέγγος... Θανάσης Ζεβεδαίος.
* Ευαγγελία Σαμιωτάκη... Ευσταθία Ζεβεδαίου.
* Μιχάλης Γιαννάτος... Λευτέρης Ζεβεδαίος
* Σπύρος Παπαφραντζής... ο παππούς
* Τιτίκα Βλαχοπούλου... Μαργαρίτα Ζεβεδαίου
* Κατερίνα Βανέζη... Ευθυμία Ζεβεδαίου
* Γιώργος Λιανός... ο μικρός
 |  | Οικία Χαρίλαου Ζεβεδαίου* Τάκης Μηλιάδης... Χαρίλαος Ζεβεδαίος
* Μαρία Μαρτίκα... Ματίνα Ζεβεδαίου
* Αντώνης Παπαδόπουλος... Ζαχαρίας Ζεβεδαίος
* Κώστας Σταυρινουδάκης... παιδί Χαρίλαου
* Νικήτας Αστρινάκης... παιδί του Χαρίλαου
* Γρηγόρης Ευαγγελάτος... παιδί του Χαρίλαου
* Μαρία Λυκούδη... Ροζαλία
* Μάνια Λυκούδη... Κορνηλία
 |  | Συγγενείς και άλλοι* Κατερίνα Γιουλάκη... Τασία
* Αρτέμης Μάτσας... Μελέτης
* Στάθης Χατζηπαυλής... Θεοδόσης.
* Γιάννης Φύριος...
* Κώστας Μεντής... υπάλληλος εφορίας
* Γιώργος Τζιφός... πελάτης Θανάση
* Σπύρος Παπαφραντζής
* Γιώργος Στρατηγάκης
 |

Παραπομπές
----------

1. 1 2  Ταινιοθήκη της Ελλάδος (2006). «ΑΝΘΡΩΠΟΣ ΠΟΥ ΕΤΡΕΧΕ ΠΟΛΥ (Ο)». Αρχειοθετήθηκε από το πρωτότυπο στις 4 Μαρτίου 2016. Ανακτήθηκε στις 5 Ιουνίου 2015.
2. ↑  Clicktolife. «Ο ΑΝΘΡΩΠΟΣ ΠΟΥ ΕΤΡΕΧΕ ΠΟΛΥ». Ανακτήθηκε στις 5 Ιουνίου 2015.
3. ↑  Αθηνόραμα. «Ο Άνθρωπος που Έτρεχε Πολύ». Ανακτήθηκε στις 5 Ιουνίου 2015.
4. 1 2 3  90Lepta. «Ο άνθρωπος που έτρεχε πολύ (1973)». Αρχειοθετήθηκε από το πρωτότυπο στις 10 Ιουνίου 2015. Ανακτήθηκε στις 5 Ιουνίου 2015.
5. 1 2 3  Cine.gr. «Ο Ανθρωπος που Ετρεχε Πολύ (1973)». Ανακτήθηκε στις 5 Ιουνίου 2015.

Εξωτερικοί σύνδεσμοι
--------------------

* *Ο άνθρωπος που έτρεχε πολύ* στο veggos.gr Αρχειοθετήθηκε 2016-01-14 στο Wayback Machine.
* *Ο άνθρωπος που έτρεχε πολύ* στο IMDb.com